Komission asetus (EY) N:o 2341/2003, annettu 29 päivänä joulukuuta 2003, asetuksesta (EY) N:o 780/2003 poikkeamisesta CN-koodiin 0202 kuuluvaa jäädytettyä naudanlihaa ja CN-koodiin 02062991 kuuluvia tuotteita koskevan osatariffikiintiön osalta



Virallinen lehti nro L 346 , 31/12/2003 s. 0033 - 0033



Komission asetus (EY) N:o 2341/2003, annettu 29 päivänä joulukuuta 2003, asetuksesta (EY) N:o 780/2003 poikkeamisesta CN-koodiin 0202 kuuluvaa jäädytettyä naudanlihaa ja CN-koodiin 0206 29 91 kuuluvia tuotteita koskevan osatariffikiintiön osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1) ja erityisesti sen 32 artiklan 1 kohdan ensimmäisen alakohdan, sekä katsoo seuraavaa: (1) Jos Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimus ratifioidaan, nämä maat liittyvät Euroopan unioniin 1 päivänä toukokuuta 2004. Eräät kaudelle 1 päivästä tammikuuta 2004 30 päivään huhtikuuta 2004 avatut kiintiöt olisi sen vuoksi saatava käyttöön liittymisajankohtana. (2) Komission asetuksessa (EY) N:o 780/2003(2) avataan jäädytetyn naudanlihan 34450 tonnin osatariffikiintiö, jonka järjestysnumero on 09.4003, ja säädetään sen hallinnoinnista 1 päivän heinäkuuta 2003 ja 30 päivän kesäkuuta 2004 välisellä kaudella, joka jaetaan kahteen puolivuotiskauteen. (3) Jotta uusien jäsenvaltioiden toimijat voisivat käyttää tätä osakiintiötä, kaudella 1 päivästä tammikuuta 2004 30 päivään kesäkuuta 2004 käytettävissä olevat osakiintiön määrät olisi jaettava ajan mukaan suhteellisesti kahteen osaan. Ensimmäinen osa olisi avattava kaudeksi 1 päivästä tammikuuta 2004 30 päivään huhtikuuta 2004 ja toinen osa kaudeksi 1 päivästä toukokuuta 2004 30 päivään kesäkuuta 2004. (4) Naudanlihan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla 1. Asetuksen (EY) N:o 780/2003 12 artiklan 2 kohdasta poiketen tuontitodistushakemuksen voi jättää myös kauden 3 päivästä 7 päivään toukokuuta 2004 aikana. 2. Asetuksen (EY) N:o 780/2003 12 artiklan 2 kohdan toisesta alakohdasta poiketen a) käytettävissä on seuraavat määrät: i) 11483 tonnia kaudella 5 päivästä 8 päivään tammikuuta 2004; ii) 5742 tonnia kaudella 3 päivästä 7 päivään toukokuuta 2004; b) jos kauden 5 päivästä tammikuuta 8 päivään tammikuuta 2004 aikana haettu kokonaismäärä on pienempi kuin käytettävissä oleva määrä, jäljelle jäänyt määrä lisätään seuraavan kauden käytettävissä olevaan määrään. 3. Asetuksen (EY) N:o 780/2003 12 artiklan 4 kohdan ensimmäisestä alakohdasta poiketen silloin, kun hakemuksissa ylitetään tämän artiklan 2 kohdan a alakohdan i ja ii luetelmakohdassa mainittuina kausina käytettävissä olevat määrät, komissio vahvistaa vastaavan alennuskertoimen. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä tammikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä joulukuuta 2003. Komission puolesta Franz Fischler Komission jäsen (1) EYVL L 160, 26.6.1999, s. 21, asetus sellaisena kuin se on viimeksi muutettuna asetuksella (EY) N:o 1782/2003 (EUVL L 270, 21.10.2003, s. 1). (2) EUVL L 114, 8.5.2003, s. 8.